Sikloon woed aan Australiese ooskus – praag.co.za
Spoorlyne na die noorde en suide van Sydney is afgesny en talle paaie in van Australië se grootste stede is onbegaanbaar weens verspoelings. Dakke op talle plekke is afgewaai met sikloonsterkte winde van tot 135 km/h.
Bome is ook ontwortel en kraglyne­ beskadig sodat verkeersligte nie werk nie. Pendelaars­ is gestrand weens openbare­ vervoerdienste wat vertraag of gekanselleer is en word aangeraai om spitstye te vermy.
Die Sydney-hawe moes sluit en ‘n plesierboot met meer as 2 500 passasiers­ kon nie aan wal kom nie.
Die weerdiens het gewaarsku dat ‘n tweede storm die kus noord van Sydney kan tref, met stormster­k winde van tot 100 km/h.
Dungog, ‘n dorp sowat 200 km noord van Sydney, is die ergste getref. ‘n Bejaarde vrou en twee mans, wat verdrink het in die vloed, is Dinsdag gevind.
Drie hospitale­ is sonder krag en moet kragopwekkers­ gebruik. Talle skole is ook gesluit.
Skrywer praagGepubliseer op 24 April 2015 Kategorieë Internasionale nuus, NuusSleutelwoord Australië, sikloon, storm, Sydney, versekering, weerdiens
Vorige Vorige artikel: EU wil boten van mensensmokkelaars vernietigen
Volgende Volgende artikel: Australiese premier siek vir VN-gepreek oor immigrasie